Strangford Lough

Strangford Lough (irsk: Loch Cuan; første ledd Strangford fra norrønt: Strangrfjörðr, «fjord med sterke (strømmer)»;«Strangford Lough, County Down», PlacenamesNI. Arkivert fra originalen den 29. august 2017 andre ledd Lough, irsk for innsjø)«lough (n.)», Online Etymology Dictionary er et stort havinnløp på nordøstkysten av øya Irland. Den ligger i grevskapet Down øst i Nord-Irland, og skiller Ardshalvøya fra resten av øya Irland. Det er det største innløpet i Irland, og dekker 150 km2. Den er nesten som en innsjø (lough) og er nesten helt omsluttet av Ardshalvøya, men er knyttet til Irskesjøen av en lang, smal kanal med sterke strømmer på den sørøstlige enden til Irskesjøen. I 2007 ble et kraftverk som produserer elektrisk strøm ved hjelp av tidevannsstrømmer plassert i innløpet.

Det meste av havinnløpet har mange små øyer, minst sytti sammen med mange holmer (pladdies), bukter, viker, nes og sandstrender. Historisk ble den kalt Lough Coan (irsk Loch Cuan, «havinnløp av bukter/havner»), mens Strangford refererte til den smale kanalen ut til havet. Det er en del av området Strangford and Lecale, et område utpekt som «Område med spesielt vakker natur» (AONB). Strangford Lough ble også utpekt som Nord-Irlands første maritime bevaringssone i 2013,«Marine Conservation Zones» , JNCC og har blitt utnevnt til et spesielt viktig verneområde (SAC) for sitt viktige dyreliv.

Strangford Lough er et populært turistmål kjent for fiske og natur. Byer og landsbyer rundt havinnløpet omfatter Killyleagh, Comber, Newtownards, Portaferry og Strangford. De to sistnevnte ligger langs hver kysten av den smale Strangford-kanalen, og er forbundet med en bilferge.Strangford Lough, Ireland.com

 Stedsnavn 
Navnet Strangford kommer fra norrønt Strangrfjörðr, Strangrfjörðr, «fjord med sterke (strømmer)»; Sjøgående nordboerne, i utgangspunktet fra Norge, var aktive i området som vikinger i middelalderen. Opprinnelig refererte dette navnet bare til den smale kanalen som forbinder «innsjøen» med havet (mellom landsbyene Strangford og Portaferry). Fram til omkring 1700-tallet var «innsjøen» bedre kjent under det (eldre) irske navnet Loch Cuan, som betyr «innsjø av buktene/havnene». Dette navnet ble anglisert som Lough Coan, Lough Cone, Lough Coyn, Lough Coin eller lignende.

Den smale kanalen kan ha vært kjent på latin som fretum Brene. Concannon, Mrs. Thomas (1931): «II-Landing Places of St. Patrick», Saint Patrick: His Life and Mission, Dublin & Cork: Talbot Press Ltd. På dialekten ulster-skotsk staves «innsjøen» som Strangfurd eller Strangfirt Loch.«Jordan's Castle (Ulster-Scots translation)» (PDF), Department of the Environment. Arkivert fra originalen  (PDF) den 3. september 2012«Nendrum (Ulster-Scots translation)» (PDF), Department of the Environment. Arkivert fra originalen  (PDF) den 30. august 2011

Den gresk Klaudios Ptolemaios på 100-tallet e.Kr. beskrev et punkt i sitt geografiske verk som han kalt Ουινδεριος (Winderios, «hyggelig elv»), som med velvilje kan tolkes som Strangford Lough, men Ptolemaios var selv aldri i vestlige Europa og støttet seg kun på andres fortellinger.«Ireland» (PDF), Roman Era Names

 Geologi 
Strangford Lough ble dannet på slutten av siste istid og er vanligvis under 10 meter dyp, men kan nå 50 til 60 meter i deler, vanligvis midtkanalen.«The Natural History of Strangford Lough», Culturenorthernireland.org 31. oktober 2005. Arkivert fra originalen den 15. september 2018

 Fauna 
Strangford Lough og dens øyer er et viktig fugleområde. Strangford Lough and islands, Birdlife International Strangford Lough er et viktig vintertrekkmål for mange vade- og sjøfugler. Dyr som ofte finnes i «innsjøen» omfatter steinkobbe, brugde og ringgås. Tre fjerdedeler av verdensbefolkningen av ringgås tilbringer vinteren i «innsjøen».«Hands on Nature - Strangford», BBC Ofte utgjør de opp til 15 000. Gallagher, L. & Rogers, D. (1986): Castle, Coast and Cottage The National Trust in Northern Ireland. The Blackstaff. ISBN 0-85640-497-7 Våtmarksreservatet Castle Espie ligger ved bredden av vannet nær Comber. Havnespy (Didemnum vexillum), også kalt for japansk sjøpung, er en art sjøpung eller sekkdyr som naturlig hører hjemme i Japan,«Havnespy (japansk sjøpung)», Miljødirektoratet men har beklageligvis også som fremmed art blitt funnet i Strangford Lough i 2012. «Carpet sea squirt found in Lough», Press Association via Google.com. Arkivert fra originalen den 18. september 2012. 

 Elektrisitet fra tidevann 
I 2007 ble verdens første kommersielle tidevannskraftverk opprettet i Strangford Lough. Det er SeaGen med 1,2 megawatts generator for tidevannselektrisitet under vann, en del av Nord-Irlands ordning for miljø- og fornybar energifond, som utnyttet den raske tidevannsstrømmen i bunnen som kan være opptil 4 m/s. Selv om generatoren var kraftig nok til å drive opptil tusen hjem, hadde turbinen minimal miljøpåvirkning, ettersom den var nesten helt nedsenket, og rotorene dreide sakte nok til at de ikke utgjør noen fare for dyrelivet.«SeaGen Turbine Installation Completed», Renewable Energy World. Arkivert fra originalen den 9. september 2012«Tidal energy system on full power», BBC 18. desember 2008

 Referanser 

 Eksterne lenker 

Strangford Lough Online
JNCC  Special Area of Conservation Selection

Kategori:Down
Kategori:Nord-Irlands geografi
Kategori:Bukter og fjorder på øya Irland